Държавен вестник, бр. 38, 2011 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  38
5. взаимодействат със служителите на дру­
гите звена на МВР, изпълняващи конвойна 
дейност при етапно или директно конвоиране 
на лица, и предприемат необходимите мерки 
за изпълнение на задачите;
6. взаимодействат непосредствено с други 
държавни органи, възложители или имащи 
отношение към конкретния конвой;
7. предприемат своевременни мерки при 
възникнали проблеми, свързани с взаимо­
действието и координацията с конвойните 
звена на други областни дирекции или дър­
жавни органи извън МВР за тяхното решаване, 
като информират за това своите началници; 
8. обучават, инструктират и контролират 
подчинените си служители;
9. анализират и оценяват периодично, но не 
по-малко от веднъж на тримесечие, ефектив­
ността от работата на подчинения им състав, 
като предприемат или предлагат конкретни 
мерки за отстраняване на констатираните 
слабости;
10. водят служебната документация и следят 
за нейното правилно попълване и съхранение;
11. изготвят предложение относно оборуд­
ването на състава с необходимите технически 
и помощни средства.
Чл. 18. Командирите на отделения в обо­
собените конвойни звена при СДВР, ОДМВР, 
РУП, СПУ, РУТП, РДГП и ГПУ отговарят за 
организацията и ефективното изпълнение на 
службата от подчинените им служители, като:
1. познават личните и професионалните 
качества на подчинените си служители и 
ежедневно ги обучават за изпълнение на 
служебните им задължения при спазване на 
дисциплината и на актовете, регламентиращи 
дейността им;
2. подготвят и инструктират конвойните 
наряди за изпълнение на служебните им 
задължения и изискват от тях да познават 
особеностите на постовете в конвойните звена 
и маршрутите за конвоиране;
3. ръководят конвойните наряди съобразно 
направените разчети и организират тяхното 
взаимодействие;
4. докладват за необходимостта от измене­
ние в разстановката на силите и средствата 
и за реда за изпълнение на дейността в зави­
симост от обстановката;
5. извършват ежедневен контрол на слу­
жителите и на място отстраняват констати­
раните нередности, като за това докладват 
по служебен ред;
6. водят отчет за работата на подчине­
ните си служители и извършват оценка за 
ефективността от работата на нарядите след 
завършване на всяка смяна;
7. водят служебната документация и следят 
за нейното правилно попълване и съхранение;
8. преглеждат въоръжението, боеприпасите 
и снаряжението на служителите, като вземат 
необходимите мерки за правилното им съх­
ранение и носене.
Чл. 19. (1) Директорите на ГДКП, СДВР, 
ОДМВР, РДГП или оправомощени от тях 
служители издават писмена заповед, в която 
посочват:
1. географската, демографската и транс­
портната характеристика на региона; 
2. местонахождението на ТЗО – МП, съ­
дилища, прокуратури, затвори, следствени 
служби, лечебни заведения и др. в региона;
3. кратък анализ за състоянието на об­
ществения ред и престъпността в районите 
за конвоиране;
4. силите и средствата, с които ще се осъ­
ществява конвойната дейност, както и срока 
за издаване на заповедите по чл. 10, ал. 3; 
5. разстановката на силите и средствата, 
задачите на конвойните звена и на служите­
лите от териториалните звена, определени за 
осъществяване на конвойна дейност;
6. дейностите, които могат да бъдат въз­
лагани на служители от конвойното звено 
извън дейността по конвоиране, както и реда 
за осъществяването им; 
7. маршрутите за конвоиране и постовете;
8. реда за връзка, взаимодействие и коор­
динация между конвойните наряди, ОДЧ и 
силите, работещи по охрана на обществения 
ред по маршрутите за конвоиране;
9. реда за взаимодействие и координация 
със съответното ТЗО – МП; 
10. реда за провеждане на инструктаж и 
контрол съобразно особеностите на обслуж­
ваната територия.
(2) Заповедта по ал. 1 се издава за опре­
делен период от време.
(3) При настъпили промени в оператив­
ната обстановка заповедта се актуализира 
своевременно.
Чл. 20. (1) Въз основа на заповедта по 
чл. 19 началниците на конвойните звена, 
РУП, РУТП и ГПУ разработват план за ор­
ганизацията и изпълнението на конвойната 
дейност в обслужваната територия, като се 
предвиждат и мерки за действие на състава 
при извънредни ситуации. Плановете се ут­
върждават от по-горестоящия началник за 
определен период от време.
(2) Неразделна част от плана са указания­
та за работа на служителите по маршрутите 
за конвоиране или постовете. Указанията 
съдържат:
1. описание на постовете или маршрутите 
за движение на конвоя от началния до край­
ния пункт;
2. особеностите на постовете и маршрути­
те и на какво следва да се обръща особено 
внимание при изпълнението на конвойната 
дейност, направленията, по които се конвоира